ועדת העלייה, הקליטה והתפוצות, כנסת 20, פרוטוקול מספר 356, 2019-01-01 10:04

אפרים נגוסה: שלום, בוקר טוב לכולם, ברוכים הבאים לוועדת העלייה, הקליטה והתפוצות.

אפרים נגוסה: אנחנו מקיימים דיון היום, המשך לדיון שקיימנו ב-23 באוקטובר 2018 בנושא היערכות משרדי הממשלה ליישום החלטת הממשלה החדשה 4178 מיום 7/10/2018.

אפרים נגוסה: בדיון הקודם ציינתי כי ב-7 באוקטובר 2018 ממשלת ישראל קיבלה החלטה להעלות עד 1,000 מועמדים לעלייה שממתינים מהקהילות באדיס ובגונדר על פי הקריטריונים שנקבעו בהחלטת הממשלה.

אפרים נגוסה: החלטת הממשלה 4178 מתבססת על הקריטריונים של החלטת הממשלה 716 מ-15 בנובמבר 2015.

אפרים נגוסה: על פי החלטה זו יש קריטריונים, ביניהם שיש להם בנים ובנות פה בישראל שהם שייכים לקהילה "זרע ישראל".

אפרים נגוסה: בהחלטה גם כתוב: "הקבוצה הראשונה תגיע מ-1 בינואר 2019", דהיינו זה היום.

אפרים נגוסה: אנחנו רוצים באמת להתעדכן מהמשרדים הרלוונטיים שהממשלה הטילה עליהם ליישם את ההחלטה הזאת, כמו משרד הפנים, רשות האוכלוסין וההגירה והסוכנות היהודית, להכין את העולים כמו בדיקות רפואיות, כרטיס טיסה והכנה לעלייה, וגם משרד הקליטה, להכין הכול לקבל אותם פה, ואנחנו רוצים לשמוע מכל משרדי הממשלה איך ההיערכות ומתי הקבוצה הראשונה תגיע.

אפרים נגוסה: האם משרדי הממשלה האחראים עומדים בלוח הזמנים שהממשלה קבעה, האם יש בעיות.

אפרים נגוסה: רצינו לקבל את העדכונים.

אפרים נגוסה: בדיון הקודם סיכמנו שלפי הדיווח, הודעה של ראש מינהל האוכלוסין, מנהל אגף מעמד אישי, עמוס ארבל שנמצא פה, כפי שהוא אמר, שמוציאים את הצוות לאתיופיה, אז אנחנו רוצים לשמוע היום התקדמות של העשייה של הצוות שם.

אפרים נגוסה: מאז שהחלטנו וקבענו בסדר-היום לקיים את הדיון, שני מציאויות באמת קרו: אחת, הכנסת התפזרה שבוע שעבר, הולכים לבחירות, והדבר השני, היום ב-11:00 יש מליאה להעביר חוקים בהסכמה, ולכן אנחנו גם הקדמנו בחצי שעה, נתחיל ב-10:00.

אפרים נגוסה: אתמול התלבטנו אם לדחות את הדיון או לא, אבל בכל זאת קבענו לא לדחות.

אפרים נגוסה: אנחנו רצינו לקבל עדכונים כמו שקבענו את זה.

אפרים נגוסה: גם ההתפזרות של הכנסת, לא רצינו לבטל בכלל את הדיון כי קבענו את זה מראש לפני שידענו שהכנסת מתפזרת.

אפרים נגוסה: אני אומר את הדברים האלה כי כל מי שמצפה לדבר, לא נספיק כי יש לנו רק שעה אחת ולכן הנציגים יציגו בקיצור.

אפרים נגוסה: המטרה של הדיון זה לשמוע יותר ממשרדי הממשלה, ולכן אנחנו נותנים קודם לשמוע ממשרדי הממשלה ולאחר מכן ניתן גם לנציגות והתייחסות של משרדים רלוונטיים ושאלות שיעלו.

אפרים נגוסה: ב-10:55 אני חייב לפי תקנון הכנסת לסגור את הדיון.

אפרים נגוסה: עכשיו אנחנו נתחיל קודם בעיקר על יישום החלטת הממשלה.

אפרים נגוסה: מתכלל זה משרד ראש הממשלה, אז יש לנו פה את ד"ר הילה טל-אביטן.

אפרים נגוסה: בבקשה, תציגי לנו.

אפרים נגוסה: לאחר מכן נלך גם הלאה, רשות האוכלוסין וההגירה.

אפרים נגוסה: בבקשה.

הילה טל-אביטן: ההחלטה, כרגע באמת מי שאחראי על היישום שלה זה רשות האוכלוסין וההגירה ואנחנו נקבל עדכונים אחת לרבעון, אבל עוד לא הושלם רבעון מאז החלטת הממשלה שעברה ב-7/10.

הילה טל-אביטן: מעבר לזה, האמת שאין לי מה לעדכן.

הילה טל-אביטן: מי שאחראי כרגע על הביצוע זה הרשות.

אפרים נגוסה: עמוס, בבקשה.

עמוס ארבל: בוקר טוב אדוני היושב-ראש.

עמוס ארבל: כמובן בעקבות ההחלטה התחלנו להיערך כאן בארץ להתארגן מבחינת סדר העבודה ותוכנית העבודה שלנו.

עמוס ארבל: בתחילת נובמבר הוצאנו שני עובדים לאתיופיה ונכון לרגע זה הם עדיין שם באתיופיה, עושים עבודה חשובה, עבודת קודש עם כל התנאים שיש שם, השאירו משפחות כאן כמו שנדרש מעובד לעבוד שם.

עמוס ארבל: נכון להיום אישרנו בסביבות 300 נפשות לסוכנות היהודית.

עמוס ארבל: מבחינתנו לסוכנות היהודית יש כבר 300 אישורים שהם יכולים מחר בבוקר להעלות אותם על המטוס ולהביא אותם לארץ.

עמוס ארבל: מה תהליך העבודה של הסוכנות, אני לא נכנס.

עמוס ארבל: זה החלק שלהם.

עמוס ארבל: מבחינתנו העברת המקל מאצלנו לסוכנות היהודית.

עמוס ארבל: אנחנו כאן עובדים במלוא הקצב, ממשיכים לעבוד באתיופיה.

עמוס ארבל: בסוף השבוע שעבר דילגנו את שני העובדים לאדיס כדי גם לתת שם מענה.

עמוס ארבל: אני מניח שלקראת סוף החודש הזה-סוף ינואר נחזיר אותם לארץ לראות מה קורה, לבדוק וכמובן גם להחליף אותם בעובדים אחרים כי הם יהיו שם תקופה של בסביבות שלושה חודשים עם כל המשתמע מזה.

עמוס ארבל: אנחנו עובדים במלוא הקצב.

עמוס ארבל: המימוש של ההחלטה הוא מאוד מאוד לא פשוט.

עמוס ארבל: יש בו כל מיני סוגיות ובעיות כאלה ואחרות שצריך לתת עליהן מענה, והחלטת ממשלה כמו החלטת ממשלה, היא מקרו והיא בגדול, אבל כשאתה נכנס ומממש את העניין, אז יש שם הרבה מאוד שאלות שעל זה הממשלה לא נותנת מענה, אבל אנחנו נצטרך לראות בסיכום הרבעוני או לפני זה, נצטרך לשבת עם משרד רוה"מ לראות איך נותנים מענה לאותן שאלות או לאותן בעיות.

עמוס ארבל: נחכה שהחבר'ה יחזרו כדי לעשות לעצמנו חיתוך מצב לראות איך אנחנו מתקדמים הלאה כדי כמובן להביא את כל מי שרק אפשר להביא מבחינת המידע והקריטריונים.

עמוס ארבל: אנחנו לא רוצים להישאר יבשים בהחלטה, כך כתוב ובזה נגמר העניין, כדי לתת מענה.

עמוס ארבל: מצד שני, אין לנו את המנדט לחרוג מהחלטת הממשלה על הקריטריונים שנקבעו בה, כלומר יש פה איזשהו דיאלוג בינינו לבין הסוכנות היהודית לבין משרד רוה"מ ולסכם קדימה איך אפשר לעשות.

עמוס ארבל: ממה שנראה, לדעתי לא צריך לפתוח את החלטת הממשלה להחלטת ממשלה חדשה אלא לתת לה איזונים כאלה ואחרים ביחד עם משרד רוה"מ כמו שעשינו בהחלטות הקודמות שקיבלנו הבנות ביחד אז עם אודי פראוור, של כיוונים נוספים או אישורים חריגים מיוחדים להחלטה.

עמוס ארבל: אני לא רוצה להעלות את זה כאן כי זה עדיין טרי וזה עדיין רק בהתחלה, אבל אנחנו הולכים לשם.

עמוס ארבל: כמו שזה נראה עכשיו, הקצב הוא בסדר גמור ובחודשיים אישרנו מעל 300 איש.

עמוס ארבל: לא נותן לעצמנו ציונים אבל זה בסדר והקצב הזה הוא נכון.

עמוס ארבל: בהנחה שנעבוד על פי הקצב הזה, אפילו הרבה לפני סוף 2019 יהיה אפשר לסכם את ה-1,000 או כל מספר אחר כשנסיים את המימוש ונסיים על פי הקריטריונים שנקבעו.

עמוס ארבל: אין משהו כרגע שמעכב אותנו מלהמשיך ולבצע את החלטת הממשלה.

עמוס ארבל: בהנחה שהכול יתנהל כמו שעכשיו, אין שום בעיה.

עמוס ארבל: אין בעיות של תקציב, אין בעיות של עובדים למעט העניין של הקריטריונים שזה סיפור מקצועי שצריך לדון בו בנפרד ביחד עם משרד רוה"מ.

אפרים נגוסה: תודה.

אפרים נגוסה: אנחנו נפנה עכשיו לסוכנות היהודית כי לפי מה שעכשיו שמענו, 300 כבר אושרו ואפשר להביא אותם.

אפרים נגוסה: מתי תביאו אותם לפה?

ורד אחיהון: בוקר טוב, אני ורד, נציגת הסוכנות היהודית.

ורד אחיהון: אכן, נכון, קיבלנו 300 מרואיינים.

ורד אחיהון: אנחנו התחלנו שם את תהליך ההכנה.

ורד אחיהון: הקבוצה הראשונה כבר תגיע בינואר.

ורד אחיהון: היא כבר משובצת למרכזים הרלוונטיים, למרכזים שאנחנו קולטים: בית אלפא, צפת, באר שבע, ויש לנו תאריך יעד להביא את כל ה-300 עד סוף מרץ.

ורד אחיהון: זה כפוף בבדיקות בריאותיות שצריך לעשות שם, בטיסות, בחגים שהם נמצאים פה.

ורד אחיהון: אנחנו מוכנים להביא אותם ויש לנו תאריכים מוכנים והשיבוצים יעשו בהתאם לגודל האוכלוסייה ולגודל המשפחה שמגיעה ולגודל הדירות שיש, אבל אנחנו מוכנים ומחכים.

ורד אחיהון: השליח שלנו נמצא שם באתיופיה, בודק כל אחד ואחד באופן אינטנסיבי לראות מה ניתן לעשות, מצב בריאותי וכדומה, אבל אנחנו ערוכים וכל חודש אנחנו נביא את האנשים בהתאם.

אפרים נגוסה: מתוך ה-300 כמה אתם מביאים בחודש הזה?

ורד אחיהון: מתוך ה-300 אנחנו מביאים משהו בסביבות ה-80 כבר בינואר.

ורד אחיהון: בפברואר אנחנו נביא גם משהו בסביבות ה-80 כי אנחנו מחכים לבדיקות, וככה במרץ.

ורד אחיהון: כבר יש לנו תאריכים, יעדים לכל חודש.

אפרים נגוסה: יש תאריכי טיסות?

ורד אחיהון: כן.

ורד אחיהון: כרטיסי הטיסות נעשים מול אתיופיאן איירליינס לפי התאריכים, לפי המקומות, חגים באתיופיה, חגים פה בארץ.

ורד אחיהון: אנחנו כבר שריינו מקומות לעולים, אלה שקיבלנו עליהם את הראיונות.

אפרים נגוסה: אוקי.

אפרים נגוסה: עמוס, יש כמה מקרים במסגרת הקריטריון של החלטת הממשלה, למשל ההורים שיכולים להביא את הילדים, רווקים ללא ילדים, אז עכשיו היה מקרה אחד שממש הגיע אלי, אז אני רוצה, גם יכול להיות שנייצג את האחרים.

אפרים נגוסה: אני רוצה לשמוע ממך, האיש הזה הוא גרוש כי אשתו עלתה לפני כמה שנים והילד שלו עלה עם אימא שלו לפה לארץ.

אפרים נגוסה: הוא לא נשוי, הוא גר עם ההורים שלו.

אפרים נגוסה: הבנתי שבגלל שיש לו ילד פה בארץ, לא נתתם לו להצטרף להורים.

אפרים נגוסה: שלחנו לך גם את המקרה.

עמוס ארבל: יכול להיות, אני לא זוכר את המקרה.

עמוס ארבל: אם כבר אתה מעלה, אמרתי, יש סוגיות שצריך להעלות אותן חזרה למימוש החלטת הממשלה.

עמוס ארבל: יש דוגמאות נוספות של נשים שהן רווקות, ההורים שם ויש להם ילדה שהיא רווקה אבל יש לה ילד כרווקה.

עמוס ארבל: האם הוא זכאי או לא זכאי לבוא איתה?

הילה טל-אביטן: קטין או בגיר?

עמוס ארבל: קטין.

עמוס ארבל: זה סוגיות שהחלטת הממשלה לא נותנת עליהן מענה, אבל אני הולך לכיוון המקל בעניין הזה ואמרתי, יש כמה בודדות כאלה, אז להביא את הבת הרווקה ביחד עם הילד הקטן שלה.

עמוס ארבל: זה בסדר למרות שלכאורה היא כמו נשואה אבל היא לא.

אפרים נגוסה: אוקי, זה אני יכול להבין אבל כשהילד נמצא פה, מה קשור?

עמוס ארבל: אני לא חושב שצריך לקשור בין הילד לבין זה שהאבא נמצא שם.

עמוס ארבל: אין כאן קשר.

עמוס ארבל: השאלה אם הוא גרוש, אם הוא כמו רווק או לא כמו רווק.

אפרים נגוסה: אני אומר שהילד כבר פה.

עמוס ארבל: הילד כאן לא משפיע על העניין.

הילה טל-אביטן: סרבול.

עמוס ארבל: יכול להיות שסרבול אבל לא סרבול בגלל שהילד כאן.

עמוס ארבל: סרבול זה אולי בגלל משהו אחר, אני לא יודע להגיד לך.

אפרים נגוסה: זה מה שנאמר.

אפרים נגוסה: בגלל שהוא אמר, יש לי ילד, הילד נמצא עם אימא שלו בארץ, אז בגלל זה אין לו ילד באתיופיה.

עמוס ארבל: זו לא סיבה לסרב בקשה שיש לו ילד כאן.

אפרים נגוסה: אוקי, אז אני אשמח שתבחנו את זה מחדש.

אפרים נגוסה: אנחנו שמענו את הסוכנות היהודית שאת אותם 300, מתוכננים להביא אותם עד סוף מרץ.

אפרים נגוסה: בינתיים גם משרד הפנים ממשיך לבדוק במסגרת הקריטריונים והחלטת הממשלה.

אפרים נגוסה: אוקי, ברור לנו.

אפרים נגוסה: עכשיו משרד הקליטה, האם אתם ערוכים לקלוט אותם, לקבל אותם?

אפרים נגוסה: בבקשה.

אפרים נגוסה: קודם כל בוקר טוב לכולם.

אפרים נגוסה: המשרד שלנו ערוך ומוכן לביצוע ההחלטה עצמה, הן תקציבית, הן במקומות של מרכזי קליטה.

אפרים נגוסה: אנשינו כבר עשו סיורים במרכזי הקליטה לראות אם יש דברים שניתן לתקן על מנת לקבל בצורה מיטבית את העולים שיגיעו, אז ככה שהמשרד מוכן ונקבל אותם בהצלחה רבה.

אפרים נגוסה: כלומר מבחינת

אפרים נגוסה: כם אתם מוכנים?

אפרים נגוסה: אנחנו ערוכים לקבל את כל ה-1,000.

אפרים נגוסה: היום בבוקר אתם מוכנים.

אפרים נגוסה: אנחנו מוכנים לא היום בבוקר, אנחנו מוכנים אתמול בבוקר.

אפרים נגוסה: אוקי.

אפרים נגוסה: נכון לרגע אין משהו שמעכב או שיכול לעשות משהו שיכול למנוע את הקבלה של העולים.

אפרים נגוסה: כמו שאמרתי, אנחנו ערוכים הן תקציבית בתאום מלא עם הסוכנות היהודית לראות איפה מרכזי הקליטה פנויים, מקומות פנויים ומיטות פנויות, אז ככה שאין בעיה לקלוט את העולים כמובן בקצב שניתן להעלות אותם בהתאם לטיסות של אתיופיאן איירליינס.

אפרים נגוסה: הבנתי, אוקי.

אפרים נגוסה: כמו שאנחנו שמענו ממשרדי הממשלה, אנחנו רואים שלפי החלטת הממשלה יש עשייה, בתקווה שבחודש הזה הראשונים יגיעו לפה.

אפרים נגוסה: משרדי הממשלה ערוכים.

אפרים נגוסה: אני עכשיו פונה למכון "שבות עם", ראש מכון "שבות עם", הרב מנחם ולדמן, בבקשה.

מנחם ולדמן: תודה רבה.

מנחם ולדמן: אני קודם כל רוצה לחזק את אנשי משרד הפנים שעובדים באתיופיה.

מנחם ולדמן: יש לי שתי שאלות לאור הניסיון הזה של הבדיקות.

מנחם ולדמן: אחד, שמענו מעמוס ארבל מקודם שאושרו 300.

מנחם ולדמן: יש קריטריונים ברורים להחלטת הממשלה.

מנחם ולדמן: האם לפי מה שהבדיקות מראות אכן תמולא המכסה של ה-1,000 לפי הקריטריון הזה של הורים באתיופיה, יש להם ילדים בישראל?

מנחם ולדמן: אושרו 300.

מנחם ולדמן: אולי יאושרו יותר.

מנחם ולדמן: אני שואל האם בקריטריון הזה, לא קריטריונים אחרים אלא מה שהחליטה הממשלה, האם יש כדי מילוי ה-1,000?

מנחם ולדמן: זו שאלה אחת.

מנחם ולדמן: דבר שני שאני רוצה לומר, במידה ויש בן אדם שלא קראו לו משום מה, יכול להיות שיש טעות כזו, טעות אחרת.

מנחם ולדמן: האם יש מנגנון כלשהו שאפשר להגיש למשרד הפנים כדי לבדוק שמא הייתה טעות שצריך לתקן אותה והאדם כן זכאי לפי הקריטריונים של הממשלה?

אפרים נגוסה: אוקי, תודה.

אפרים נגוסה: תרשמו את השאלות כי בסוף אני רוצה שתתייחסו.

אפרים נגוסה: עכשיו אנחנו נשמע ממטה המאבק לשוויון חברתי של עולי אתיופיה.

אפרים נגוסה: מי מדבר?

אפרים נגוסה: אני לא יכול לתת לכל מי שנרשם פה.

אפרים נגוסה: אני נותן רק לאחד.

אפרים נגוסה: יש את בר הררי, הדס לרנר, אסטנש צ'קול, יהונתן צ'קול.

אפרים נגוסה: מי מהם מדבר?

אפרים נגוסה: כי אני נותן רק לאחד.

אסטנש צ'קול: (אומרת דברים בשפה האמהרית)

אפרים נגוסה: (מתרגם את דברי אסטנש צ'קול) מה שהיא מציגה פה, אימא שלה ואבא שלה היו ממתינים שם בגונדר.

אפרים נגוסה: אבא נפטר בהמתנה.

אפרים נגוסה: לפני שנה במסגרת של החלטת הממשלה להביא 1,300, אימא שלה הוזמנה אבל כנראה שבגלל המכסה לא הביאו אותה.

אפרים נגוסה: עכשיו על פי ההחלטה הנוכחית, משרד הפנים, טדי התקשר אליה לפני שצוות יצא לאתיופיה.

אפרים נגוסה: לאחר מכן אמרו לה שהיא לא מופיעה ברשימה.

אפרים נגוסה: אמרו לה להביא אישור.

אפרים נגוסה: הביאה אישור מהקהילה שהיא נמצאת 18 שנים בקהילה שם בגונדר, נתנה את זה לאושרת במשרד הפנים.

אפרים נגוסה: היא הלכה ובדקה, היא נמצאת ברשימה אבל היא אומרת שיכול להיות שהיא הגיעה אחרי 2010, אז אם 18, אז בזמן ההחלטה לפחות היא נמצאת בגונדר ולכן היא אומרת, למה לפני שנה לא הביאו אותה?

אפרים נגוסה: גם עכשיו שלא יביאו אותה.

אפרים נגוסה: זה המקרה.

אפרים נגוסה: דרך אגב, זה מציג מקרה של הרבה פניות שאני יודע עליהן.

אפרים נגוסה: בר, יש לך מה להוסיף?

בר הררי: שני דברים קטנים.

בר הררי: תודה כבוד היושב-ראש ולכולם.

בר הררי: יש לי שאלה לסוכנות היהודית.

בר הררי: אנחנו עובדים עם האנשים.

בר הררי: אנחנו רואים שכל בן אדם שמגיע לפה, הוא מקבל פה תשתיות הרבה יותר טובות ממה שכרגע יש באתיופיה.

בר הררי: יש אנשים שחולים.

בר הררי: אם אתם עושים מאמץ ומוציאים עוד טיסה ועוד משהו, מה שאני אומר, אם כל ה-300 יוכלו להגיע תוך חודש אחד, זה ממש מצווה.

בר הררי: למה זה לא אפשרי?

בר הררי: זאת השאלה.

בר הררי: למה זה לא אפשרי שכל ה-300?

אפרים נגוסה: יש מקרים קשים.

אפרים נגוסה: השאלה אם אפשר להביא את ה-300 בבת אחת.

אפרים נגוסה: אני גם מוסיף, האם יש אפשרות גם להקדים את אלה שנמצאים במצב קשה?

אפרים נגוסה: אם לא ניתן לעשות את ה-300 בבת אחת, אז בכל זאת האם אתם בודקים את האנשים החלים, לתת להם את הקדימות?

אפרים נגוסה: אני רוצה לשמוע גם את גביהו.

אפרים נגוסה: בבקשה.

גביאו ברהנו: תודה רבה.

גביאו ברהנו: השם שלי גביאו, אני נציג של ארגון "שאר ישוב".

גביאו ברהנו: אני רוצה לדבר על כל האנשים שנמצאים פה שההורים שלהם נמצאים בגונדר ואדיס.

גביאו ברהנו: כדי להביא אותם ראש הממשלה ב-2015 - - - (אומר דברים בשפה האמהרית)

אפרים נגוסה: (מתרגם את דברי גביאו ברהנו) קודם כל הוא מייצג את ארגון "שאר ישוב".

אפרים נגוסה: הוא מציג עכשיו את השאלות של הקהילה, המשפחות בעיקר שעומדים בקריטריון של החלטת הממשלה, דהיינו שבנים ובנות פה וההורים שם, והוא אחד מהם.

אפרים נגוסה: גם ההורים שלו ממתינים בגונדר.

אפרים נגוסה: עכשיו השאלה, נכון, שמענו ש-300 יבואו.

אפרים נגוסה: איך ההמשך?

אפרים נגוסה: יש עדיין בגונדר משפחות לא הוזמנו.

אפרים נגוסה: עכשיו העובדים עברו לאדיס אבבה.

אפרים נגוסה: גם באדיס אבבה וגם בגונדר זה אותו מצב.

אפרים נגוסה: המצב היום בקהילה שם מאוד קשה ולכן איך אתם מזדרזים להביא את ההורים שלנו?

אפרים נגוסה: זה מה שהוא רוצה באמת לשמוע.

אפרים נגוסה: המצב בקהילה מאוד קשה, כולנו יודעים.

אפרים נגוסה: המצב הכלכלי, הבריאותי.

אפרים נגוסה: המצב מאוד קשה למשפחות.

אפרים נגוסה: הציג את זה בשם הקהילה, בשם כל המשפחות.

אפרים נגוסה: אתם תרשמו את זה וביחד תענו.

אפרים נגוסה: אנחנו נשמע עכשיו את נציג ארגון טבקה, פנטהון אספה-דויט.

אפרים נגוסה: בבקשה.

פנטהון אספה-דויט: תודה רבה אדוני היושב-ראש.

פנטהון אספה-דויט: אני באתי באמת לשמוע את העדכון, כי מה שאני שומע על פי החלטת הממשלה, הגופים הרלוונטיים עושים את מלאכתם.

פנטהון אספה-דויט: אני חושב שכן ימשיכו ככה כדי לוודא שההחלטה כן תתקיים במלואה.

פנטהון אספה-דויט: אני מודאג ממה ששמעתי כרגע.

אפרים נגוסה: תודה.

אפרים נגוסה: יש הרבה שרוצים לדבר.

אפרים נגוסה: יש לנו כמעט 20 דקות עכשיו.

אפרים נגוסה: היילו דהלי.

היילו דהלי: אני אנסה לדבר בעברית.

היילו דהלי: יש לי שתי שאלות למשרד הפנים.

היילו דהלי: נגיד יש זוגות שממתינים בגונדר ובאדיס, אחד מהזוגות יהודי, והשני, היא או הוא לא יהודי.

אפרים נגוסה: נישואי תערובת.

היילו דהלי: כן.

היילו דהלי: היהודי נפטר או נפטרה, הנוצרי נשאר עם הילדים.

היילו דהלי: האם זכאים לעלות עם הילדים?

היילו דהלי: שאלה שנייה, מתי שאנחנו מתקשרים למשרד הפנים כדי לברר מה המצב של התיק שלנו, העובדים לא עונים בצורה נכונה.

היילו דהלי: הם אומרים, אני לא יודע או אני לא יודעת.

היילו דהלי: אם הם לא יודעים, מי יודע?

היילו דהלי: למי אני יכול להתקשר?

היילו דהלי: גם אני צריך לדעת על התיק של המשפחה שלי כי אני אחראי למשפחה שלי.

היילו דהלי: שלוש, אנחנו לא יכולים לקנות בית.

היילו דהלי: אני שמונה שנים במרכז הקליטה.

היילו דהלי: אני לא יכול לקנות.

היילו דהלי: למה?

היילו דהלי: כל חודש אני שולח את המשכורת שלי.

היילו דהלי: אי-אפשר להתקדם.

היילו דהלי: כל העובדים של מרכז הקליטה יודעים על זה.

היילו דהלי: אנחנו מבקשים מהעובדים הסוציאליים שיעזרו לנו.

היילו דהלי: גם הם לא עוזרים.

אפרים נגוסה: מה שאתה אומר, שאתה שולח כסף למשפחה.

היילו דהלי: כל חודש, ואין לי כסף לקנות דירה.

היילו דהלי: אני לא התקדמתי בחיים.

היילו דהלי: זה לא רק שאלה שלי, זה שאלה של כולם.

אפרים נגוסה: שאלה של כולם.

אפרים נגוסה: תודה.

אפרים נגוסה: אני יודע שכולם רוצים לדבר, אבל אני הסברתי בהתחלה שאי-אפשר כי אני רוצה קודם כל שמשרדי הממשלה יתנו לשאלות תגובה ולאחר מכן אנחנו ניתן לעוד שאלות.

אפרים נגוסה: אני אתן לך שאלה אחת להוסיף, אבל בקיצור.

מהרטה אלפאצ'ו: שלום לכולם, בוקר טוב, מהרטה אלפאצ'ו.

מהרטה אלפאצ'ו: אני שואל את משרד הפנים.

מהרטה אלפאצ'ו: המשפחה של אשתי, אימא ואבא שלה בגונדר.

מהרטה אלפאצ'ו: למה העובדים של משרד הפנים לא עונים בצורה נכונה?

מהרטה אלפאצ'ו: שיחה אחת עונים, "שלום, מי זה?" וסוגרים על האוזן.

מהרטה אלפאצ'ו: למה אנחנו צריכים לשמוע שההורים שלנו, קראו להם שם, החתימו או לא החתימו?

מהרטה אלפאצ'ו: צריכים לדעת או יתקשרו אלינו, יגידו לנו, יכולים להגיע או לא יכולים להגיע.

מהרטה אלפאצ'ו: באותו רגע שאתה מתקשר, כששואלים אותך מי זה, אפילו אתה לא תספיק להגיד את השם שלך, סוגרים לך על האוזן.

מהרטה אלפאצ'ו: למה עושים דבר כזה?

מהרטה אלפאצ'ו: בצורה נכונה יענו לנו ויסבירו בכמה מילים.

מהרטה אלפאצ'ו: באמת אני מבקש שתשתדלו להסביר להם או להדריך אותם ויענו לנו בצורה נכונה.

מהרטה אלפאצ'ו: תודה רבה.

עמוס ארבל: חברים, תזכרו, אנחנו פחות מחודשיים מהיום שיצאנו לאתיופיה.

עמוס ארבל: יצאנו ב-7 בנובמבר.

עמוס ארבל: אישרנו 300 איש.

עמוס ארבל: אנחנו לא צריכים לקבל טפיחות על השכם.

עמוס ארבל: אנחנו עושים את כל המאמץ לעבוד בצורה המהירה, הטובה, האנושית והמקצועית ביותר על פי החלטת הממשלה.

עמוס ארבל: אי-אפשר, זה לא זבנגים.

עמוס ארבל: הלוואי והייתי יכול לשבת היום ולהגיד, אישרנו 1,000 ובזה נגמר העניין.

עמוס ארבל: לא.

עמוס ארבל: העניין הוא מסובך, העניין הוא קשה, העניין הוא מורכב.

עמוס ארבל: גם ההחלטה עצמה מורכבת וגם הטיפול באתיופיה כמו באתיופיה, מורכב.

עמוס ארבל: זה אנשים שאמרו שהם היו לפני 20 שנה ועזבו את גונדר וחזרו, משפחות מורכבות כאלה ואחרות.

עמוס ארבל: יש מקרה גם של זיופים.

עמוס ארבל: יש היום בישראל משפחות שעלו במרמה, עלו בזיוף והן נמצאות כאן ועכשיו לך תתעסק איתן או לבטל את האזרחות שלהם או להחזיר אותם חזרה לאתיופיה.

עמוס ארבל: אנחנו לא רוצים להיות שם.

עמוס ארבל: אנחנו רוצים להיות רגישים וזהירים, לעשות את ההחלטה בצורה הטובה והנכונה ביותר לטובת מדינת ישראל ולטובת האנשים עצמם.

עמוס ארבל: יש פה שני צדדים.

עמוס ארבל: אנחנו לא רוצים לפגוע לא באלה ולא באלה.

עמוס ארבל: אני אומר בצורה הכי פשוטה, תנו לנו לעבוד.

עמוס ארבל: אנחנו עוד לא בסוף 2019.

עמוס ארבל: אני לא יודע להגיד לך היום, לשאלה של ולדמן, האם אנחנו נגיע ל-1,000 או לא נגיע ל-1,000.

עמוס ארבל: עוד לא בדקנו את כולם.

עמוס ארבל: יש המון תיקים, סוגיות כאלה ואחרות שחלקן עקרוניות וחלקן פחות עקרוניות, שהן בצד.

עמוס ארבל: התחלנו את הבדיקה.

עמוס ארבל: אנחנו עוד לא יודעים איך להתקדם איתם אפילו.

עמוס ארבל: צריך להתוות מדיניות כדי להחליט נכון האם הם זכאים או לא זכאים.

עמוס ארבל: אי-אפשר להגיע לכולם.

עמוס ארבל: כל אדם הוא אדם.

עמוס ארבל: כל בן משפחה, כל הורה הוא הורה, אין ספק, ואני לא רוצה להתייחס למספר הזה, 1,000.

עמוס ארבל: זה לא נכון גם.

עמוס ארבל: רוצים להתייחס לכל משפחה, לכל אדם באשר הוא אדם כ-100% ולא כ-1,000.

עמוס ארבל: זה לא עכשיו בואו, יאללה, תביאו 1,000, נגמור את המשימה ונגמר העניין.

עמוס ארבל: לא.

עמוס ארבל: מי שמגיע לו יהיה בפנים גם אם זה יהיה 1,100, גם אם זה יהיה 700.

עמוס ארבל: אני לא יודע להגיד לכם ואני לא חותר להגיע ל-1,000.

עמוס ארבל: אני חותר להגיע לזה שכל אדם שמגיע לו על פי ההחלטה הזו, יקבל את האישור.

עמוס ארבל: לגבי התשובות, אותו כנ"ל.

עמוס ארבל: זה שלא עונים יפה או סוגרים את הטלפון לבן אדם זה לא תקין, זה לא בסדר.

עמוס ארבל: אני אאסוף את העובדים שלנו ואנחנו ננחה אותם.

עמוס ארבל: אני מבקר אותם, אני בודק, אני שואל כל הזמן, אבל זה לא בסדר אם למישהו טורקים את הטלפון, מצד אחד.

עמוס ארבל: מצד שני, גם כשעונים, אין לנו את התשובות לאנשים.

עמוס ארבל: יש חלק גדול מהתיקים שכן, אנחנו אומרים, לא יודעים, עדיין לא התקבלה החלטה בתיק הזה כי עוד לא הגענו אליו, כי התיק סגור, כי עוד לא ראיינו באתיופיה.

שלומית אבינח: יש לנו רשימה מסודרת של ה-300?

עמוס ארבל: הסוכנות היהודית, יש לה את כל האישורים.

שלומית אבינח: המשפחות יודעות?

שלומית אבינח: כל ה-300 יודעות?

עמוס ארבל: אני לא יודע מה המשפחות יודעות.

עמוס ארבל: אני לא מתעסק עם המשפחות, אני נותן את האישורים כמו בתהליכים עד היום של החלטת הממשלה.

עמוס ארבל: התהליך הוא נכון, הוא בסדר.

עמוס ארבל: יש לקונסול הישראלי את הרשימה, יש את האישור אצל הסוכנות היהודית.

עמוס ארבל: אם הוא רוצה מחר בבוקר להביא את כל ה-300, יש לו.

עמוס ארבל: אני לא עוסק בזה.

עמוס ארבל: איך מביאים את האנשים, אני לא יודע וזה גם לא ענייני וזה לא תחום אחריותי.

עמוס ארבל: אנחנו בקשר טוב עם הסוכנות, עובדים איתם מצוין גם שם וגם פה, מתואמים ומתקדמים קדימה, אז צריך לקבל בעניין הזה שמי שמתקשר ואומרים לו, לא יודע, יש באמת הרבה מאוד אנשים שעדיין אין החלטה, אז אומרים לו, לא יודע, עוד לא התקבלה החלטה.

בר הררי: אם מישהו רוצה לערער?

עמוס ארבל: כשיקבל החלטה הוא יוכל לערער.

בר הררי: איך הוא מערער?

עמוס ארבל: יש בית דין לערערים.

עמוס ארבל: יש מנגנונים משפטיים במדינת ישראל גם בתוך הרשות וגם בכלל, למרות שבהחלטה של הממשלה אין מנגנון של ערעור.

עמוס ארבל: אם תקרא אותה טוב, לא כתוב שם אם מישהו רוצה לערער על ההחלטה - - -

בר הררי: ואם אתם עושים נגיד בטעות, אז איך אפשר?

אפרים נגוסה: השאלה שולדמן שאל, האם יש ועדת ערר בתוך המערכת?

עמוס ארבל: אדוני היושב-ראש, מקרים שהתשובה לא מספקת או שאתם חושבים שהיא לא נכונה וכן הלאה, מגיעה אליך, מגיעה אלי, מגיעה למנכ"ל, מגיעה לשר הפנים וכן הלאה ואנחנו נותנים תשובות.

עמוס ארבל: אני לא רוצה להגיד ואף פעם אני לא אומר שהחלטות שלנו הן מאה אחוז פיקס והכול בסדר.

עמוס ארבל: יש איזו פנייה שעניתי עליה תשובה שלילית ואתמול בדקתי אותה עוד פעם והיא היום על שולחני ואני אבדוק אותה שוב.

עמוס ארבל: אני לא רוצה להיכנס כאן לשמות, ויכול להיות שהיא תהיה חיובית.

אפרים נגוסה: אם יש מנגנון כזה?

אפרים נגוסה: זאת השאלה.

עמוס ארבל: אין מנגנון, כל אחד יכול לערער על ההחלטה שלנו וזה בסדר.

אפרים נגוסה: אין מנגנון אבל אפשר לפנות אליכם.

עמוס ארבל: כן, אפשר לפנות ואפשר לשאול את השאלות וזה בסדר, אנחנו נותנים תשובות.

אפרים נגוסה: הוא הציג מקרה למשל שאחד יהודי, אחד - - -

עמוס ארבל: באופן עקרוני משפחה שבן המשפחה היהודי נפטר, אז בני המשפחה לא זכאים לעלות לפי חוק השבות.

עמוס ארבל: זה נכון גם לגירושין.

עמוס ארבל: במקביל, אמרתי את זה בהרבה הזדמנויות, חוק השבות פועל באתיופיה כמו בכל יתר העולם.

עמוס ארבל: כל מי שזכאי שבות, מטופל רגיל, שוטף.

עמוס ארבל: אין בזה שום בעיה, אבל לגבי השאלה שלך אם היהודי נפטר, אז יתר בני המשפחה לא זכאים על פי חוק השבות.

היילו דהלי: אבל עלו לפני זה.

עמוס ארבל: יכול להיות שענו על קריטריון של החלטת ממשלה אחרת.

עמוס ארבל: אני לא יודע להגיד לך.

אפרים נגוסה: לפי ההחלטה עכשיו הוא אומר שלפחות אחד מבני הזוג צריך להיות שייך לקהילה.

אפרים נגוסה: זה מה שהוא אומר.

היילו דהלי: אבל מי ששייך נפטר, אז הילדים שלו נמצאים עם אימא - - -

אפרים נגוסה: נכון, אז השאלה שלך שאלה נכונה אבל הוא עונה שאם הצד של יהודי נפטר, אז זה לפי הקריטריון של החלטת הממשלה, אז המשפחה לא תעלה.

עמוס ארבל: על פי חוק השבות, לא על פי החלטת הממשלה.

עמוס ארבל: אני לא יודע על פי איזה קריטריון הם עלו.

עמוס ארבל: הוא אומר שהם באו.

אפרים נגוסה: יכול להיות על פי חוק השבות.

אפרים נגוסה: לפי חוק השבות הם יעלו בגלל שאלמנה של יהודי או אלמן של יהודייה, לכן זה חוק השבות נותן, אבל הבעיה שהחלטת הממשלה עכשיו אומרת שהם צריכים להיות "זרע ישראל", הם צריכים להיות יהודיים, לפחות אחד מבני הזוג.

עמוס ארבל: כדאי לבדוק את המקרה פרטנית וניתן לו תשובה.

אפרים נגוסה: אם יש לך מקרה כזה, תשיג את זה.

עמוס ארבל: יש לך את הפרטים?

היילו דהלי: כן, יש לי.

שלומית אבינח: אחרי הישיבה.

אפרים נגוסה: בסדר.

אפרים נגוסה: הייתה שאלה של בר וגם אני הוספתי בעניין של ה-300.

אפרים נגוסה: מה הבעיה של הסוכנות היהודית להביא בחודש אחד 300?

אפרים נגוסה: מביאים ממדינות אחרות אלפים בבת אחת.

אפרים נגוסה: מה הבעיה עכשיו?

אפרים נגוסה: אושרו 300.

אפרים נגוסה: למה צריך לחכות עד סוף מרץ?

אפרים נגוסה: תעלו אותם על אתיופיאן איירליינס.

אפרים נגוסה: כל יום יש פעמיים טיסות, אז מה הסיבה?

ורד אחיהון: אני אענה.

ורד אחיהון: כשאנחנו מקבלים אישורים ממשרד הפנים, המשפחה נכנסת לתהליך הקליטה והכנה לעלייה.

ורד אחיהון: זה קורה כל הנושא של הבדיקות שצריך לעשות שם.

ורד אחיהון: אנחנו לא מחכים לקובץ של 300, אנחנו מטפלים במשפחה ברגע שקיבלנו את התיק שלה ממשרד הפנים שהיא נכנסת לתהליך הקליטה, היא נכנסת אלינו לתהליך הקליטה עם הבדיקות, עם כל מה שצריך לעשות הכנה וברגע שהיא סיימה, אנחנו מכרטסים.

אפרים נגוסה: מה הבעיה, כוח אדם חסר?

ורד אחיהון: לא אמרתי שחסר כוח אדם.

ורד אחיהון: אנחנו לא מקבלים את כל התיק במבצע אחד.

ורד אחיהון: אנחנו לא קיבלנו את כל ה-300.

ורד אחיהון: לא חיכינו.

ורד אחיהון: קיבלנו את ה-80, הכנסנו אותם לתהליך הקליטה, כרטסנו להם.

ורד אחיהון: הם סיימו את תהליך הבדיקות שלהם, סיימו את כל מה שצריך, כרטסנו להם כרטיס טיסה.

ורד אחיהון: קיבלנו אחר כך עוד 50, אז טיפלנו ב-50, נכנסנו לתהליך הקליטה.

ורד אחיהון: אנחנו לא ממתינים לקבוצה גדולה ואז מכניסים את התהליך, כי זה לא פייר שאחד שקיבל אישור לפני שלושה שבועות, יחכה לעוד שלושה חודשים.

ורד אחיהון: אנחנו מכניסים אותו אוטומטית לתהליך הקליטה של בדיקות רפואיות שהם עושים שם, שמגיע למשרד הפנים פה וכדומה.

אפרים נגוסה: אני רוצה להבין.

אפרים נגוסה: מבחינת משרד הפנים יש 300 שאושרו.

אפרים נגוסה: נגיד לא נתנו להם בבת אחת את ה-300.

אפרים נגוסה: 100 נתנו.

ורד אחיהון: נכון.

ורד אחיהון: ברגע שהתחילו את ה-100, התחלנו את התהליך.

אפרים נגוסה: אז למה זה לוקח כל כך הרבה זמן?

אפרים נגוסה: מה התהליך שצריך לעשות?

אפרים נגוסה: מה כל כך מסובך?

ורד אחיהון: הם עוברים שם תהליך בדיקות רפואיות.

ורד אחיהון: בהתאם לבדיקות שלהם שמאפשרים להעלות אותם לארץ, אנחנו מתחילים איתם את התהליך.

ורד אחיהון: זה יכול לקחת שלושה שבועות כי זה בדיקות אינדיבידואליות של כל אחד, המצב הבריאותי שלו, ואיך שאנחנו מקבלים שהוא יכול לעלות, מכניסים אותו כבר לטיסה.

אפרים נגוסה: ה-80 עכשיו מוכנים?

ורד אחיהון: ה-80 כרגע מוכנים.

אפרים נגוסה: אז למה בסוף החודש לא?

ורד אחיהון: אנחנו תלויים גם בטיסות.

אפרים נגוסה: למה?

אפרים נגוסה: אין מקום באתיופיאן איירליינס?

ורד אחיהון: תתפלא, אין מקום לטיסות באתיופיאן איירליינס.

ורד אחיהון: אנחנו קונים מקומות בודדים שיש מראש כדי לשריין.

ורד אחיהון: אנחנו משריינים ממש טיסות.

ורד אחיהון: אם יש לנו טיסה בעוד שבועיים, אנחנו קונים מספר טיסות בשביל העולים כדי שיוכלו לעלות.

ורד אחיהון: אין באתיופיאן איירליינס טיסות פנויות למרות שזה נראה כאילו שהם פנויים והם באים ארבע או חמש פעמים ביום לכאן, הטיסות שלהם מכורות ואנחנו נכנסים עם שאר העולים.

ורד אחיהון: אין טיסה כשאנחנו קונים אותה רק לעלייה.

יהודה עציון: למה שלא תחשבו על חכירת מטוס שלם?

יהודה עציון: תקבלו הנחה.

ורד אחיהון: כשהיה ניתן לעשות את זה, עשינו את זה.

ורד אחיהון: כרגע אנחנו לא רוצים שהעולים יחכו לעוד שלושה חודשים כי אנחנו רוצים לעשות טיסה מרוכזת של 200 איש.

ורד אחיהון: אנחנו רוצים לטפל בהם איך שהם מגיעים, איך שהם מקבלים כרטיסים, להכניס אותם לתהליך טיפול.

יהודה עציון: לא בשביל לעכב אלא בשביל לזרז כמובן.

ורד אחיהון: זה הזירוז.

ורד אחיהון: זה הכי זריז שאפשר.

ורד אחיהון: אני שוב פעם אומרת, אנחנו מקבלים כל תיק של עולה שאושרה, היא נכנסת לתהליך טיפול אצלנו.

ורד אחיהון: זה תלוי בבדיקות שלהם, הכנה שצריך לעשות להם שם, להוציא להם את הדרכונים, את כרטיסי הטיסה.

ורד אחיהון: זה תהליך שלוקח זמן וברגע שהגענו לזה אנחנו כבר מזמינים טיסה בטיסה הקיימת והקרובה ביותר שיש לעולה ומשריינים לה את הטיסה.

יהודה עציון: הבנתי.

אפרים נגוסה: בלאי מנטגר.

בלאי מנטגר: (אומרת דברים בשפה האמהרית)

אפרים נגוסה: (מתרגם את דברי בלאי מנטגר) עוד מקרה כמו שהיא אמרה, ב-2017 הוזמנה וצילמו אותה ואמרו לה שתעלה.

אפרים נגוסה: היא לא עלתה לפני שנה.

אפרים נגוסה: עכשיו לא הוזמנה.

אפרים נגוסה: מה שאתה אומר לנו, שאחרי שיעשו באדיס, גם יחזרו לגונדר או יש צוות שיעבוד בגונדר וגם באדיס?

עמוס ארבל: אני מניח שבסוף ינואר יחזרו לארץ אחרי אדיס, נשב עם עצמנו, נחשוב איך ממשיכים לעבוד ונכין את המשך העבודה של החומר ונשלח עובדים חזרה לגונדר.

עמוס ארבל: לא סיימנו את ההחלטה.

עמוס ארבל: יש לנו את כל 2019.

עמוס ארבל: עד שלא נסיים אנחנו ממשיכים לעבוד בגונדר ובאדיס.

עמוס ארבל: דילגנו אותם לאדיס רק כדי לתת מענה לאדיס, מקומי, זמני.

עמוס ארבל: חוזרים חזרה לגונדר.

אפרים נגוסה: טוב.

אפרים נגוסה: דסאש אלפאצ'ו, בקיצור.

דסאש אלפאצ'ו: בוקר טוב, כבוד יושב-ראש, ד"ר אברהם נגוסה, כמו שהצגת, שמי דסאש.

דסאש אלפאצ'ו: עליתי לארץ לפני 11 שנה.

דסאש אלפאצ'ו: עליתי לפני ההורים שלי וכל המשפחה שלי.

דסאש אלפאצ'ו: למזלי ההורים שלי עלו שנה אחריי וחלק מהאחים שלי והאחיות שלי פה.

דסאש אלפאצ'ו: רוב המשפחה פה וחלק מהאחים והאחיות שלי ממתינים שם.

דסאש אלפאצ'ו: שניהם ממתינים שם.

דסאש אלפאצ'ו: לכל אחד יש ילדים.

דסאש אלפאצ'ו: אחותי הגדולה, כבר יש לה נכדים.

דסאש אלפאצ'ו: האחיינים שלי שהשארתי אותם כשהיו בני שמונה, תשע, כבר התחתנו, הביאו ילדים והם עדיין ממתינים.

דסאש אלפאצ'ו: צר לי, ההורים שלי מבוגרים והם לא יכולים לעבוד ולפרנס את עצמם.

דסאש אלפאצ'ו: הם מקבלים בקושי 3,000 שקל מהביטוח הלאומי והם צריכים לשלוח לפרנס את האחיות שלי שממתינות בגונדר.

דסאש אלפאצ'ו: רוב המשפחה פה.

דסאש אלפאצ'ו: סבתא שלי פה, בת 90 פלוס ברוך השם.

דסאש אלפאצ'ו: מה הסיבה שלא יעלו?

דסאש אלפאצ'ו: אני פונה למשרד הפנים.

דסאש אלפאצ'ו: כרגע יש לי שבעה אחים ואחיות שמשרתים בצה"ל, קרביים, לוחמים, נותנים את עצמם למדינה.

דסאש אלפאצ'ו: כמו שכולם הציגו, א, אין מענה נכון במשרד הפנים.

דסאש אלפאצ'ו: אנחנו מכבדים, יש לכם המון אנשים מעל הראש.

דסאש אלפאצ'ו: תכבדו.

דסאש אלפאצ'ו: יש אנשים שרוצים לשמוע מילה אחת טובה.

דסאש אלפאצ'ו: לפי מספר התיק שלהם יכנסו למחשב ויגידו להם כן זכאי או לא זכאי, לא בהחלטה כזאת ולא בהחלטה שנייה.

דסאש אלפאצ'ו: זה אחד.

דסאש אלפאצ'ו: שניים, למה שואלים כמה זמן הם ממתינים?

דסאש אלפאצ'ו: אם ההורים זכאים לעלות, שיעלו אותם.

דסאש אלפאצ'ו: למה הם צריכים לשאול כמה זמן?

דסאש אלפאצ'ו: זה לא שייך.

אפרים נגוסה: לא, בהחלטת הממשלה כתוב שמי שהגיע מ-1.1.2010, אז בגלל זה הם שואלים.

אפרים נגוסה: זה כתוב בהחלטת הממשלה, אבל אנחנו לא ניכנס עכשיו.

אפרים נגוסה: אני אסביר להם אולי אחר כך.

אפרים נגוסה: אני צריך לסגור כי עכשיו 11:00.

אפרים נגוסה: אני רוצה לסכם.

אפרים נגוסה: אנחנו קיבלנו עדכונים ממשרדי הממשלה.

אפרים נגוסה: משרד הפנים, הצוות עובד באתיופיה.

אפרים נגוסה: עד עכשיו אושרו 300.

אפרים נגוסה: הרשימה עברה לסוכנות היהודית.

אפרים נגוסה: בסוכנות היהודית יש לוח זמנים.

אפרים נגוסה: עד סוף מרץ 300 יגיעו.

אפרים נגוסה: בינתיים משרד הפנים ממשיך לעבוד ולשלוח אישורים לסוכנות היהודית.

אפרים נגוסה: משרד הקליטה ערוך.

אפרים נגוסה: אני סוגר את הדיון בזה שקודם כל אני מברך את משרדי הממשלה שעושים.

אפרים נגוסה: אנחנו, גם המשפחות, כולנו דורשים, תעשו בזירוז נכון.

אפרים נגוסה: אנחנו מבינים את הקריטריונים אבל לפחות את אלה שאושרו, לא צריך לחכות עד מרץ.

אפרים נגוסה: אני פשוט מבקש מהסוכנות, תעשו הכול.

אפרים נגוסה: אתם יודעים איך לזרז, אתם יודעים איך להביא, לכן האנשים האלה נמצאים במצב קשה.

אפרים נגוסה: לפחות אלה שכבר אושרו, תביאו אותם בחודש אחד.

אפרים נגוסה: למה צריך לחכות 100 בחודש לשלושה חודשים?

אפרים נגוסה: הוועדה תפנה להנהלת הסוכנות היהודית.

אפרים נגוסה: באמת הסוכנות לא צריכה להיות הפקק לעכב את העניין.

ורד אחיהון: אני שוב פעם חוזרת, חלילה וחס אנחנו לא פקק.

ורד אחיהון: היינו רוצים להביא אותם בבת אחת.

ורד אחיהון: זה כרוך בהכנה - - -

אפרים נגוסה: משרד הפנים גם יכול להגדיל את הצוות, חלק יעבדו באדיס, חלק יעבדו בגונדר.

אפרים נגוסה: אפשר לעשות את זה.

אפרים נגוסה: אין בעיה של תקציב.

עמוס ארבל: אין בעיה.

אפרים נגוסה: אוקי, אז תעשו.

עמוס ארבל: אפשר לפנות בסיכום לנציבות שירות המדינה ולאוצר.

אפרים נגוסה: אנחנו נפנה להגדיל את מספר העובדים במשרד הפנים, להגדיל את מספר העובדים בסוכנות היהודית, לזרז את הבדיקות, להעלות אותם.

אפרים נגוסה: מי שזכאי על פי החלטת הממשלה לא צריך לחכות שם.

אפרים נגוסה: אני מודה לכולם.

אפרים נגוסה: זה הסיכום.

אפרים נגוסה: אחרי זה אני אודיע, יש כמה משפחות שאתם רוצים לשאול אותי.

אפרים נגוסה: מבחינה פורמלית סיכמתי את הדיון.

אפרים נגוסה: מי שהגיע ורוצה להשמיע, אני מוכן לשמוע עוד חצי שעה, אבל מבחינת הפרוטוקול אנחנו סיכמנו את זה.